বাংলাদেশ সম্পর্কে অনেক নেতিবাচক সংবাদের মাঝে মধ্যে কিছু সুসংবাদ আমাদের আশান্বিত করে। বাংলাদেশকে ইতিমধ্যে নিম্ন মধ্য আয়ের দেশ হিসাবে বিশ্বব্যাংক স্বীকৃতি প্রদান করেছে। নিঃসন্দেহে এ খবর আমাদের জন্য সুখের। যে বাংলাদেশকে এক সময় তলাবিহীন ঝুড়ি হিসেবে বিশ্বে নিন্দিত হয় সে বাংলাদেশ এখন নিম্ন মধ্যম আয়ের দেশ হিসাবে বিশ্বে পরিচিত অর্জন করলো। এক সময় বাংলাদেশকে যারা তলাবিহীন ঝুড়ি বলতো কালের পরিক্রমায় তারাই এখন বাংলাদেশকে ইতিবাচক দৃষ্টিভঙ্গিতে দেখছে।